شەفەق نیوز/ کۆمپانیایگ سویدی، نیاز رێکخستن
کاروانیگ دیرێد وەرەو جەمسەر باکووری، لەناو ساڵەیل ٢٠٢٣ و ٢٠٢٤ ، و لە ئیسەو شوون
دابین کەێد لەناو کەشتیە ئاسمانیەگە ک شایەت شوون دوو کەس لەناو کەشتیەگە ئەرا بەشداربوین
لە کاروانەگە بڕەسێدە بایی ٦٥٠٠٠ دۆلار.
ئاسان نیە لەی وەختە بزانی کام چین لە چینەیل
کاروانەگان وە سەڵامەتی رەسێد، وە تایبەت لە سوید، و لەی کەشتی ئاسمانیە رێژەی هیلیۆمەگە
ئەرا هەر سوواریگ فرە گرانە، ک ئی کەشتیە ئاسمانیە ژمارەی دیاریگ لە سووارەیل گرێد.
کەشتی ئۆشن سکای گەوراو و جیواز، وەشیوەی باڵۆنیگ
کریاگە، وەپانی ٤٣.٥ و وەبەرزی ٩٧،٨ مەتر، وبارەگەی لە ٩٩٧٩ کیلوگڕام زیاتر نیە، ک
تەنیا دەیان کەس لە سووارەیل هەڵگرێد، بیجگە پێکهاتە گرنگەگان لە خوەراک وپێداویستەیل
پزشکی و ئامێرەیل خاسەوکردن خود کەشتیەگە.
بی گومان، ئی کەشتیە کەفێدە بەش دەوڵەمەنەگان،
و تاقیکردن سەردان جەمسەر باکووری لە سەرنجڕاکێش فرەترە، هەمیش کەمی ژمارەی سووارەگانی
تا بگونجیەێد وەگەرد سەردەم کۆرۆنا.
